
Kako odgovoriti na tvrdnju da su vrata idžtihada zatvorena, kako u fikhu tako i u pogledu ocjene hadisa?


* 
* 
* 
* 
* 
* 
* 

 
Jesu li zatvorena vrata idžtihada?

Vrata idžtihada otvorena su od prvog stoljeća islama i neće se zatvoriti do Sudnjeg dana. U današnjem se vremenu vrlo često pojavljuju nova pitanja koja nisu bila poznata ranije. Islamskim učenjacima današnjice obaveza je da idžtihade i objasne šerijatski ***[propis](https://pitajucene.com/search/Propis/questions/ "Pretraži pitanja o propisima")*** u vezi s tim novonastalim pitanjima. Zatvaranjem vrata idžtihada islamski ummet ostao bi u velikoj nedoumici i otvorila bi se neznalicama vrata zla koja bi rezultirala zabranjivanjem halala i dopuštanjem harama.


Buharija i Muslim zabilježili su preko Amra b. Asa da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Kada ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** uloži trud u iznalaženju rješenja i zauzme ispravan stav, piše mu se dvostruka nagrada, a ako pogriješi, piše mu se jedna nagrada.”* ***[Hadis](https://pitajucene.com/search/Hadis/questions/ "Pretraži pitanja o hadisima")*** je općenit i vrijedi za sve učenjake i sva vremena. Iz ovog pravila izuzimaju se pitanja za koja postoje kategorički argumenti ili konsenzus islamskih pravnika kao što je slučaj sa apsolutnom većinom akaidskih i manjim dijelom pravnih pitanja. Kada je riječ o ocjenjivanju hadisa, vrata te nauke su, naravno, otvorena, jer ocjena lanca prenosilaca također se tretira idžtihadom.


U hadiskim djelima postoji na hiljade lanaca prenosilaca u vezi s kojima ne postoji izjašnjenje hadiskih stručnjaka. Jedini način da se upoznamo sa stupnjem vjerodostojnosti tih predanja jeste idžtihad savremenih učenjaka. Međutim, pravila i principi kojih se mora držati onaj ko ispituje lanac prenosilaca jesu fiksni, postavili su ih najeminentniji eksperti te oblasti i ne mogu se mijenjati, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


